open-index/open-wikipedia-markdown huggingface dataset:
Στάδιο Gillette

Το **Gillette Stadium** είναι στάδιο το οποίο βρίσκεται στο Φόξμπορο στη Μασαχουσέτη των ΗΠΑ, 21 μίλια (34 χιλιόμετρα) νοτιοδυτικά του κέντρου της πόλης της Βοστώνης και 20 μίλια (32 χλμ) από το κέντρο της Πρόβιντενς (Ρόουντ Άιλαντ). Χρησιμοποιείται ως έδρα και διοικητικά γραφεία από την ομάδα του NFL Νιου Ίνγκλαντ Πάτριοτς και την ποδοσφαιρική ομάδα του MLS Νιου Ίνγκλαντ Ρεβολούσιον. Το 2012, έγινε, επίσης, η έδρα για το πρόγραμμα αμερικανικού ποδοσφαίρου του Πανεπιστημίου της Μασαχουσέτης (UMass).  Η εγκατάσταση άνοιξε το 2002, αντικαθιστώντας το παλιό στάδιο Foxboro. Η χωρητικότητα του είναι 68.756, συμπεριλαμβανομένων 6.000 θέσεων των ομάδων και 87 πολυτελείς σουίτες. Το γήπεδο ανήκει και διαχειρίζεται από την Kraft Sports Group, θυγατρική της Kraft Group, η εταιρεία μέσω της οποίας ο επιχειρηματίας Ρόμπερτ Κραφτ κατέχει τις ομάδες Νιου Ίνγκλαντ Πάτριοτς και Νιου Ίνγκλαντ Ρεβολούσιον. Το γήπεδο ήταν αρχικά γνωστό ως CMGI Field πριν τα δικαιώματα ονομασίας αγοραστούν από την Gillette. Παρά το γεγονός ότι η Gillette έκτοτε έχει αποκτηθεί από την Procter & Gamble, το γήπεδο διατηρεί το όνομα Gillette, επειδή η P & G συνέχισε να χρησιμοποιεί το εμπορικό σήμα της Gillette και επειδή η εταιρεία Gillette ιδρύθηκε στην περιοχή της Βοστώνης.

Η πόλη Φόξμπορο ενέκρινε τα σχέδια για την κατασκευή του σταδίου στις 6 Δεκεμβρίου του 1999, και οι εργασίες για το γήπεδο άρχισαν στις 24 Μαρτίου του 2000. Η πρώτη επίσημη εκδήλωση ήταν ένα ποδοσφαιρικό παιχνίδι των Νιου Ίνγκλαντ Ρεβολούσιον στις 11 Μαΐου 2002. Τα μεγάλα εγκαίνια πραγματοποιήθηκαν στις 9 Σεπτεμβρίου, όταν οι Νιου Ίνγκλαντ Πάτριοτς παρουσίασαν το έμβλημα του πρωταθλήματος Σούπερ Μπόουλ XXXVI πριν από το παιχνίδι εναντίον των Πίτσμπουργκ Στίλερς. 

## Παραπομπές


## Εξωτερικοί σύνδεσμοι

* Gillette Stadium Website
* Gillette Stadium Tickets
* Web Cam of Gillette Stadium
* Official Patriot Place Website

Κατηγορία:Αθλητικές εγκαταστάσεις στις Ηνωμένες Πολιτείες
Κατηγορία:Στάδια αμερικανικού ποδοσφαίρου στις ΗΠΑ
Κατηγορία:Στάδια ποδοσφαίρου στις ΗΠΑ
Κατηγορία:Νιου Ίνγκλαντ Ρεβολούσιον
Κατηγορία:Στάδια Παγκοσμίου Κυπέλλου Ποδοσφαίρου 2026
Φόξμπορο

Το **Φόξμπορο** (αγγλικά: *Foxborough*) είναι πόλη στην κομητεία Νόρφολκ, στην Μασαχουσέτη των ΗΠΑ. Βρίσκεται περίπου 22 μίλια (35 χλμ) νοτιοδυτικά της Βοστώνης και 18 μίλια (29 χλμ) βορειοανατολικά της Πρόβιντενς (Ρόουντ Άιλαντ). Ο πληθυσμός της σύμφωνα με την απογραφή του 2010 ήταν 16.865 κάτοικοι. Η πόλη είναι περισσότερο γνωστή ως η τοποθεσία του Σταδίου Τζιλέτ, που είναι η έδρα της ομάδας του NFL, Νιου Ίνγκλαντ Πάτριοτς και της ποδοσφαιρικής ομάδας του MLS Νιου Ίνγκλαντ Ρεβολούσιον. Αν και το "Foxborough" είναι η επίσημη ονομασία της πόλης,  το εναλλακτικό "Foxboro" χρησιμοποιείται επίσης συχνά. Η πόλη ιδρύθηκε το 1704.

## Παραπομπές


## Εξωτερικοί σύνδεσμοι

Κατηγορία:Πόλεις της Μασαχουσέτης
Οικονόμου (αποσαφήνιση)

Με το ελληνικό επώνυμο **Οικονόμου** μπορεί να αναφέρονται τα παρακάτω πρόσωπα:

* Αντώνης Οικονόμου (πλοίαρχος) (1785-1821), έμπορος και αγωνιστής του Επανάστασης του 1821
* Αντώνιος Οικονόμου (αρχαιολόγος) (1850-1902), καθηγητής πανεπιστημίου
* Βαγγέλης Οικονόμου (γενν. 1987), ποδοσφαιριστής
* Βασίλης Οικονόμου (γενν. 1968), πολιτικός, βουλευτής και αρχηγός κόμματος
* Γιώργος Οικονόμου (εφοπλιστής) (γενν. 1953), εφοπλιστής και επιχειρηματίας
* Γιώργος Οικονόμου (καλαθοσφαίριση), καλαθοσφαιριστής
* Γιώργος Οικονόμου (ηθοποιός), ηθοποιός
* Γιώργος Οικονόμου (τραγουδοποιός), τραγουδοποιός
* Δημήτρης Οικονόμου (γενν. 1964), δημοσιογράφος
* Δημήτρης Οικονόμου, ποδοσφαιριστής
* Δημήτριος Α. Οικονόμου, ναύαρχος, δισέγγονος του Κώστα Μπότσαρη
* Έφη Οικονόμου, ηθοποιός
* Ελευθέριος Οικονόμου (γενν. 1956), αξιωματικός της αστυνομίας και πολιτικός
*Ελευθέριος Ν. Οικονόμου (γενν. 1940), Καθηγητής Πανεπιστημίου, Φυσικός
* Θωμάς Οικονόμου (1864-1927), ηθοποιός, θεατρικός σκηνοθέτης και δάσκαλος του θεάτρου
* Ιωάννης Οικονόμου (1860-1931), ζωγράφος.
* Ιωάννης Οικονόμου Παπαπαύλου, Μακεδονομάχος οπλαρχηγός
* Καίτη Ντιριντάουα ή *Αικατερίνη Οικονόμου* (1920-1996), ηθοποιός
* Κωνσταντίνος φον Οικονόμου, νευροχειρούργος και βαρώνος στην Αυστροουγγαρία
* Κωνσταντίνος Οικονόμου ο εξ Οικονόμων, λόγιος του ελληνικού Διαφωτισμού
* Κωνσταντίνος Οικονόμου, Μακεδονομάχος οπλαρχηγός
* Κωνσταντίνος Α. Οικονόμου, στρατηγός, δισέγγονος του Κώστα Μπότσαρη
* Μάνθος Οικονόμου (1754-1822), λόγιος και γραμματέας του Αλή Πασά των Ιωαννίνων
* Μιχαήλ Οικονόμου (1798-1879), πολιτικός και αγωνιστής της Επανάστασης του 1821
* Μιχάλης Οικονόμου (1888-1933), ζωγράφος
* Μιχάλης Οικονόμου, ηθοποιός
* Νικόλαος Οικονόμου, ευεργέτης της Επανάστασης του 1821
* Νίκος Οικονόμου (γενν. 1973), καλαθοσφαιριστής
* Παντελής Οικονόμου (γενν. 1950), πολιτικός
* Παύλος Οικονόμου - Γκούρας (1897-1991), διπλωμάτης
* Τζωρτζ Οικονόμου (Economou, 1923-2003), ειδικός οπτικών συστημάτων
* Χατζηλίας Οικονόμου, αγωνιστής της Επανάστασης του 1821 και πολιτικός

## Δείτε επίσης
* Αντώνης Οικονόμου (αποσαφήνιση)
* Γιώργος Οικονόμου

Κατηγορία:Ελληνικά επώνυμα
Α.Ο. Ολυμπιονίκης Αρχαίας Ολυμπίας

Ο **Α.Ο. Ολυμπιονίκης Αρχαίας Ολυμπίας** είναι ελληνικό αθλητικό σωματείο που δραστηριοποιείται στην Αρχαία Ολυμπία, στο Νομό Ηλείας, όπου και βρίσκεται η αγωνιστική του έδρα, το Κλειστό Γυμναστήριο Αρχαίας Ολυμπίας.

Επίσημο έτος ίδρυσής του είναι το 1990. Ιδρυτές του Ομίλου με την σημερινή του ονομασία ήταν ο Άγγελος Λιάγκουρας, Έφορος Ζ’ Εφορίας Αρχαιοτήτων Αρχαίας Ολυμπίας, η σύζυγός του Μαίρη Λιάγκουρα, Γυμνασιάρχης Αρχαίας Ολυμπίας και ο Γυμναστής του Γυμνασίου Αρχαίας Ολυμπίας Νίκος Τουλούδης.

Διατηρεί τμήματα καλαθοσφαίρισης όλων των ηλικιακών ομάδων, όπως επίσης, πετοσφαίρισης, ακροβατικής ρυθμικής γυμναστικής, τέννις και ζίου-ζίτσου, ενώ το 2016 προστέθηκαν δύο ακόμα αθλήματα, το ποδόσφαιρο 5x5 και ο στίβος.

Ο Όμιλος έχει ως σύνθημά του το «Παίδεψε το μυαλό, άσκησε το σώμα», ανάλογο με το αρχαίο ελληνικό ρητό «νους υγιής εν σώματι υγιή», προάγοντας την άμιλλα και την καλλιέργεια του ήθους στους αθλητές του και γενικότερα.

## Τμήμα καλαθοσφαίρισης ανδρών
### Ιστορική αναδρομή
Την αγωνιστική περίοδο 2010-11 ο σύλλογος κατέκτησε το Πρωτάθλημα της Α' Κατηγορίας Ανδρών της Ε.Σ.Κ.Α.Η., λαμβάνοντας το δικαίωμα συμμετοχής στις εθνικές κατηγορίες.

Την επόμενη χρονιά, 2011-12, οπότε και διαγωνίστηκε στο Πρωτάθλημα του 1ου Ομίλου Νότου της Γ' Εθνικής Κατηγορίας, η ομάδα της Ηλείας ολοκλήρωσε τις αγωνιστικές της υποχρεώσεις στην 9η θέση του βαθμολογικού πίνακα, παραμένοντας στην κατηγορία.

### Τρέχουσα αγωνιστική περίοδος
Κατά την τρέχουσα αγωνιστική περίοδο, 2012-13, ο Α.Ο. Ολυμπιονίκης Αρχαίας Ολυμπίας έλαβε μέρος στο Πρωτάθλημα του 1ου Ομίλου Νότου της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 11η θέση του βαθμολογικού πίνακα.

Έδρα του συλλόγου είναι το Κλειστό Γυμναστήριο Αρχαίας Ολυμπίας. Πρόεδρος του Δ.Σ. είναι ο Νικόλαος Σορβανής

## Παραπομπές




Κατηγορία:Αθλητικοί σύλλογοι Ηλείας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις αθλητικών συλλόγων το 1990
Κατηγορία:Ιδρύσεις ομάδων καλαθοσφαίρισης το 1990
Παπανικολαίικα Αχαΐας

Τα **Παπανικολαίικα** είναι οικισμός της Αχαΐας και συνοικία, πλέον, του χωριού Αυγεραίικα, ενώ ανήκει στην πρώην κοινότητα Αγίου Νικολάου Κράλη.

## Ιστορία
Τα Παπανικολαίικα οικίστηκαν το 1870-1880 από την οικογένεια *Παπανικόλα* από τη Γουρζούμισσα (Λεόντιο).

Αναγνωρίστηκαν οικισμός στις 18/12/1920 και προσαρτήθηκαν στην κοινότητα Κράλη· Στις 16/10/1940 επίσημα καταργήθηκε επίσημα ως οικισμός και έκτοτε αποτελεί οικισμό του χωριού Άγιος Νικόλαος Κράλης.

## Δείτε επίσης
* Άγιος Νικόλαος Κράλης
* Αυγεραίικα Αχαΐας

## Παραπομπές


## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α'-Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμματα Αυγεραίικα, Μπουνιαίικα, Παπανικολαίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αυγεραίικων Αχαΐας, eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Πανανικολαίικων Αχαΐας, eetaa.gr. Ανακτήθηκε: 29/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κοσμόπουλος

Το ελληνικό επώνυμο **Κοσμόπουλος**, που ετυμολογικά σημαίνει «γιος του Κοσμά», μπορεί να αναφέρεται σε κάποιο από τα παρακάτω πρόσωπα:

* Θανάσης Κοσμόπουλος (1910-1978), λόγιος και δήμαρχος Αρχαίας Ολυμπίας.
* Κωνσταντίνος Κοσμόπουλος (1928-2011), δήμαρχος Θεσσαλονίκης
* Λιάκος Κοσμόπουλος, αγωνιστής στην Επανάσταση του 1821
* Μιχάλης Κοσμόπουλος, αρχαιολόγος και πανεπιστημιακός
*Κωνσταντίνος Κοσμόπουλος (1753-1844), αγωνιστής στην Επανάσταση του 1821 από το Καλούσι Αχαΐας

## Σημειώσεις


Κοσμοπουλος
2486 Μέτσαχοβι

Ο **Μέτσαχοβι (Metsähovi)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του προς τιμή του φινλανδικού αστεροσκοπείου Μέτσαχοβι.

## Φυσικά χαρακτηριστικά
Τα κυρίως φυσικά χαρακτηριστικά του Μέτσαχοβι είναι άγνωστα. Ο Μέτσαχοβι περιστρέφεται γύρω από τον εαυτό του μία φορά κάθε 4 ώρες 27 λεπτά και 6 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μετσαχοβι
2487 Γιούχανι

Ο **Γιούχανι (Juhani)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,943. Ανακαλύφθηκε το 1940 από τον Φινλανδό αστρονόμο Χέικι Αλικόσκι, που παρατηρούσε από το Τούρκου της Φινλανδίας και του έδωσε το όνομα του γιου του.

## Φυσικά χαρακτηριστικά
Τα φυσικά χαρακτηριστικά του Γιούχανι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιουχανι
2488 Μπράιαν

Ο **Μπράιαν (Bryan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1952 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Γουίλιαμ Λ. Μπράιαν (*William Lowe Bryan*, 1860-1955), προέδρου του Πανεπιστημίου από το 1902 ως το 1937.

Εξαιτίας και της σημαντικής εκκεντρότητας της τροχιάς του, ο Μπράιαν στο περιήλιο φθάνει στα εσώτατα όρια (δηλαδή τα προς την πλευρά του Ηλίου) της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά του Μπράιαν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπραιαν
2490 Μπουσσολίνι

μικρογραφία|3D μοντέλο του αστεροειδούς 2490 Μπουσσολίνι
Ο **Μπουσσολίνι (Bussolini)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1976 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του αστρονόμου και Ιησουίτη ιερέα Χουάν (Ιωάννη) Α. Μπουσσολίνι (*Juan A. Bussolini*, 1905—1966).

## Φυσικά χαρακτηριστικά
Η μέση διάμετρος του Μπουσσολίνι εκτιμάται σε 11,6 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,227 ± 0,059. Ο Μπουσσολίνι περιστρέφεται γύρω από τον εαυτό του πιθανώς μία φορά κάθε 24 και πλέον ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπουσσολινι
2491 Τβάστρι

Ο **Τβάστρι (Tvashtri)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών, μέχρι τα εσώτατα όριά της, και έχει απόλυτο μέγεθος (όπως ορίζεται για το Ηλιακό Σύστημα) 13,68. Ανακαλύφθηκε το 1977 από τον Αμερικανό αστρονόμο Γουίλιαμ Λώρενς Σέμποκ, που παρατηρούσε από το Αστεροσκοπείο του Πάλομαρ, και πήρε το όνομά του από τον ομώνυμο ξυλουργό και μεταλλουργό θεό του Ινδουισμού.

Ο Τβάστρι είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες.

## Φυσικά χαρακτηριστικά
Ο φασματικός τύπος του Τβάστρι είναι **X**. Ο Τβάστρι περιστρέφεται γύρω από τον εαυτό του μία φορά κάθε 4 ώρες 5 λεπτά και 2 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τβαστρι
2492 Κουτούζοφ

μικρογραφία|Η τροχιά του αστεροειδούς 2492 Κουτούζοφ
Ο **Κουτούζοφ (Kutuzov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου στρατηγού των Ναπολεόντειων Πολέμων Μιχαήλ Ιλλαριόνοβιτς Κουτούζοφ.

Αξιοσημείωτη είναι η μικρή κλίση της τροχιάς του Κουτούζοφ ως προς την εκλειπτική, μόλις 49΄50΄΄.

## Φυσικά χαρακτηριστικά
Η μέση διάμετρος του Κουτούζοφ εκτιμάται σε 23,4 ± 3,8 χιλιόμετρα, ενώ το γεωμετρικό άλβεδό του είναι 0,098 ± 0,041.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κουτουζοφ
Σου Γκάρντνερ

Η **Σου Γκάρντνερ** (αγγλικά: *Sue Gardner*, 11 Μαΐου 1967) ήταν η εκτελεστική διευθύνουσα σύμβουλος του Ιδρύματος Wikimedia στο Σαν Φρανσίσκο έως τον Μάιο του 2014 όταν και αντικαταστάθηκε από την Λίλα Τρέτικοφ, και πρώην διευθύντρια του ιστοχώρου και των διαδικτυακών εμπορικών παραρτημάτων του Canadian Broadcasting Corporation.

Το 2012, κατατάχθηκε ως η 70ή πιο ισχυρή γυναίκα στον κόσμο από το  Forbes magazine. Γίνεται ιδιαίτερη αναφορά στο γεγονός ότι αυτή "...συντόνισε το ημερήσιο blackout της  Wikipedia ως πράξη  διαμαρτυρίας ενάντια στο SOPA".

## Παραπομπές


## Εξωτερικοί σύνδεσμοι

* Το προσωπικό blog της Sue Gardner
* "Sue Gardner to lead Wikipedia" Canadian Broadcasting Company
* Ραδιοφωνικό ντοκυμαντέρ από τη  Gardner για τον  Al Purdy, Καναδό ποιητή , για την  *This Morning Sunday*
* "Wikipedia struggles with funding" , United Press International
* Wikipedia's Librarian to the World *Fast Company*, συνέντευξη

**Συνεντεύξεις**
* Video interview with Gardner on CNET News
* Audio (RAM-file) συνέντευξη με τη Gardner στον ραδιοσταθμό Sounds Like Canada, 8 Απριλίου, 2008
* Συνέντευξη με τη  Gardner στο  podcast της κοινότητας  the Wikipedia Weekly από το  Wikimania 2008
* Journalism is going to look different  (CanadaEast.com)
* [Η Sue Gardner στις συζητήσεις του  ABC με τον  Richard Fidler, από την πρόσφατη επίσκεψή της στο  [Μπρισμπέιν] στην Αυστραλία]

Κατηγορία:Καναδοί επιχειρηματίες
Κατηγορία:Προσωπικότητες της Βικιπαίδειας
Mercedes-Benz SSK

Το **Mercedes-Benz SSK** ήταν ένα σπορ αυτοκίνητο υψηλών επιδόσεων, που παρήχθη από τη γερμανική αυτοκινητοβιομηχανία Mercedes-Benz, μεταξύ του 1928 και του 1932, σε μόλις 36 αντίτυπα, και από αυτά τα μισά ως αγωνιστικά. Η ονομασία «SSK» είναι μια συντομογραφία του «Super Sport Kurz», γερμανικά για το «Sport Super Short». Μάλιστα ήταν το τελευταίο μοντέλο που δημιούργησε ο Φέρντιναντ Πόρσε για την Mercedes-Benz, πριν αποχωρήσει από αυτήν και ιδρύσει τη δική του εταιρεία, που φέρει το όνομά του. Οι κορυφαίες επιδόσεις της SSK και οι πολλές ανταγωνιστικές επιτυχίες της, το έκαναν να θεωρείται, διαχρονικά, ένα από τα καλύτερα σπορ αυτοκίνητα της εποχής του.

## Παραπομπές


## Εξωτερικοί σύνδεσμοι
* 

SSK
Κατηγορία:Γερμανικά αυτοκίνητα
Κατηγορία:Σπορ αυτοκίνητα
Κατηγορία:Αυτοκίνητα ράλλυ
Νικόλαος Ζαρντινίδης

Ο **Νικόλαος Ζαρντινίδης του Βασιλείου** (22 Ιανουαρίου 1917 - 18 Φεβρουαρίου 2001) ήταν Έλληνας πολιτικός. Χρημάτισε υπουργός Μεταφορών στην Κυβέρνηση του Κωνσταντίνου Καραμανλή και υπηρέτησε εκτός από βουλευτής ως ευρωβουλευτής. Τιμήθηκε με πολλά παράσημα, ανάμεσα στα οποία το Μετάλλιο του Αλβανικού Έπους. Ήταν παντρεμένος με την Αναστασία Κονιόρδου και απέκτησαν δύο παιδιά.

## Σπουδές και αντιστασιακή δράση
Γεννήθηκε στη Μακεδονία. Ολοκλήρωσε το Δημοτικό Σχολείο Αγλαΐας Σχοινά και εν συνεχεία την Εμπορική Σχολή της Θεσσαλονίκης. Λίγο πριν ξεσπάσει ο Δεύτερος Παγκόσμιος Πόλεμος υπηρέτησε τη θητεία του ως έφεδρος αξιωματικός στην Καβάλα. Έλαβε μέρος σε όλες τις μάχες με το 25ο Σύνταγμα Πεζικού στην Αλβανία.

Κατά την περίοδο της Κατοχής ανέπτυξε αντιστασιακή δράση. Το 1944 κατατάχθηκε ως εθελοντής στο στρατό και εργάστηκε στο γραφείο του Γ΄ Σώματος Στρατού και οργάνωσε το Προκεχωρημένο Κέντρο Πληροφοριών Έβρου. Αποστρατεύτηκε το 1950 με το βαθμό του Ταγματάρχη.

## Πολιτική καριέρα
Για πρώτη φορά κατήλθε ως υποψήφιος με το Λαϊκό Κόμμα, στις εκλογές του 1952. Εξελέγη ως επιλαχών με την ΕΡΕ του Καραμανλή, χάνοντας την έδρα με διαφορά μόλις ενός σταυρού. Έπειτα από το θάνατο του Πέτρου Λεβαντή έγινε ο ίδιος βουλευτής ως επιλαχών. Στις εκλογές του 1955 και του 1961 επανεξελέγη στο Κοινοβούλιο. Παρέμεινε πιστός συνεργάτης του Καραμανλή και κατά την περίοδο της επταετίας.

Ανέλαβε την προεδρία της 39ης Διεθνούς Έκθεσης Θεσσαλονίκης. ο Ζαρντινίδης διατήρησε την έδρα του και μετά τις εκλογές το Νοέμβριο του 1977, στην Α΄ Θεσσαλονίκης με τη ΝΔ.. Την ίδια περίοδο ορκίστηκε υπουργός Δημοσίων Έργων από τον Νοέμβριο του 1977 μέχρι τον Μάιο του 1980. Από το Μάιο του 1980 ως το 1981 διορίστηκε και μέλος στο Ευρωπαϊκό Κοινοβούλιο.

## Αθλητική δραστηριότητα
Ο Νικόλαος Ζαρντινίδης υπήρξε αθλητής αλλά και παράγοντας του ελληνικού αθλητισμού. Ειδικότερα, στα νεανικά του χρόνια ήταν μέλος της ομάδας καλαθοσφαίρισης της Χ.Α.Ν. Θεσσαλονίκης και αναδείχθηκε πρωταθλητής Ελλάδας στην κωπηλασία (1937–1946). Αργότερα, διετέλεσε πρόεδρος του αθλητικού συλλόγου του Γ.Σ. Ηρακλής Θεσσαλονίκης και του Ναυτικού Ομίλου Θεσσαλονίκης.

Στα τέλη του 1991, στον απόηχο των εξελίξεων του Μακεδονικού Ζητήματος, ο Ζαρντινίδης συνετέλεσε στην ίδρυση μιας συντονιστικής επιτροπής δράσης για τα εθνικά ζητήματα (Μακεδονική Επιτροπή).

## Θάνατος
Ο Ζαρντινίδης πέθανε το 2001 και κηδεύτηκε στα νεκροταφεία της Αναστάσεως του Κυρίου στη Θεσσαλονίκη.

## Παραπομπές


## Εξωτερικοί σύνδεσμοι
*Ποιος ήταν ο Ν. Ζαρντινίδης , ΜΠΕ, 18-2-2001.

Κατηγορία:Έλληνες υπουργοί Μεταφορών και Επικοινωνιών
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Δημοσίων Έργων
Κατηγορία:Έλληνες αθλητές της κωπηλασίας
Κατηγορία:Έλληνες καλαθοσφαιριστές
Ξενοφών Πελοποννήσιος

Ο **Ξενοφών Πελοποννήσιος** (1915 - 21 Μαρτίου 1995) ήταν Έλληνας αντιστασιακός, πολιτικός και συγγραφέας. Γιος του Βασιλείου, ανέπτυξε αντιστασιακή δράση και συνελήφθη κατά την περίοδο της χούντας. Ήταν πρόεδρος των φυλακισθέντων και εξορισθέντων αντιστασιακών της περιόδου 1967-1974. Μετά τη Μεταπολίτευση εξελέγη βουλευτής Επικρατείας με το ΠΑΣΟΚ στις εκλογές του 1977. Επί κυβερνήσεως Ανδρέα Παπανδρέου υπηρέτησε ως γενικός γραμματέας του υπουργείου Οικονομικών και ως γενικός διευθυντής Κοινωνικών Υπηρεσιών.  Πέθανε το 1995 και κηδεύτηκε στο Β΄ Νεκροταφείο Αθηνών.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
¡Dos!

Το **¡Dos!** είναι το δέκατο άλμπουμ του πανκ ροκ συγκροτήματος Green Day. Το άλμπουμ κυκλοφόρησε στις 9 Νοεμβρίου 2012 στην Αυστραλία, στις 12 Νοεμβρίου στο Ηνωμένο Βασίλειο και στις 13 Νοεμβρίου στη Αμερική απο την Reprise Records. Είναι το δεύτερο άλμπουμ από την τριλογία ¡Uno!, ¡Dos!, ¡Tré!. Το ¡Dos! χαρακτηρίστηκε ως garage ροκ. Έλαβε γενικά θετικές κριτικές,  χάρις στο δυναμικό στυλ του και τα πιασάρικα τραγούδια του. Έκανε το ντεμπούτο του στο νούμερο εννέα στο Billboard 200, και μέσα σε μια βδομάδα πούλησε 69.000 αντίτυπα στις Ηνωμένες Πολιτείες.

## Λίστα Τραγουδιών
   	
   	
## Συντελεστές

* Billie Joe Armstrong – κιθάρα, φωνή, παραγωγός
* Mike Dirnt – μπάσο, εξώφυλλο, φωνητικά, παραγωγός
* Tré Cool – ντραμς, κρουστά, παραγωγός
* Jason White – κιθάρα, παραγωγός
* Lady Cobra – φωνή στο "Nightlife"
* Keith Armstrong – βοηθίς μίξινγκ
* Chris Bilheimer – καλλιτεχνική διεύθυνση και σχέδιο
* Lee Bothwick – μηχανικός
* Andrew Buscher – τεχνικός κιθάρας
* Kenny Butler – τεχνικός ντραμς
* Rob Cavallo – παραγωγός
* Chris Dugan – μηχανικός
* Mike Fasano – τεχνικός ντραμς
* Cheryl Jenets – διευθύντης παραγωγής
* Ted Jensen – mastering
* Nik Karpen – βοηθός μίξινγκ
* Brad Kobylczak – δεύτερος μηχανικός
* Chris Lord-Alge – μίξινγκ
* Jaime Neely – βοηθός παραγωγής
* Michelle Rogel – βοηθός παραγωγής
* Andrew Schubert – βοηθός μίξινγκ
* Felisha Tolentino – φωτογραφία
* Brad Townsend – βοηθός μίξινγκ
   	
  	
   	
 	
  	
	

Κατηγορία:Δισκογραφία των Green Day
Κατηγορία:Άλμπουμ του 2012
2493 Έλμερ

Ο **`Ελμερ (Elmer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1978 από το προσωπικό του Αστεροσκοπείου του Χάρβαρντ και πήρε το όνομά του προς τιμή του Αμερικανού ερασιτέχνη αστρονόμου Τσαρλς Γ. `Ελμερ (*Charles Wesley Elmer*, 1872-1954), συνιδρυτή της εταιρείας οπτικών PerkinElmer Corporation, που βοήθησε το Αστεροσκοπείο.

## Φυσικά χαρακτηριστικά
Ο φασματικός τύπος του `Ελμερ είναι **S** (λιθώδης). Τα υπόλοιπα  φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ελμερ
2494 Ίνγκε

Η **Ίνγκε (Inge)** είναι ένας σκουρόχρωμος αστεροειδής, που περιφέρεται κυρίως στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,6. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά της από το βαφτιστικό όνομα της Τζέι Λ. Ίνγκε (*Jay L. Inge*), χαρτογράφου στη Γεωλογική Υπηρεσία των ΗΠΑ και φίλης του Μπόουελ.

## Φυσικά χαρακτηριστικά
Η μέση διάμετρος της Ίνγκε εκτιμάται σε 55,61 χιλιόμετρα, ενώ το γεωμετρικό άλβεδό της είναι 0,0329, η επιφάνειά της δηλαδή είναι τόσο μαύρη όσο ένα κομμάτι κάρβουνο. Η Ίνγκε περιστρέφεται γύρω από τον εαυτό της μία φορά κάθε 6 ώρες και 47 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ινγκε
Τζον Χέιτινγκα

Ο **Τζον Χέιτινγκα** είναι Ολλανδός ποδοσφαιριστής και γεννήθηκε στις 15 Νοεμβρίου 1983 στην πόλη Άλφεν αν ντεν Ράιν στην δυτική Ολλανδία, αγωνίζεται ως αμυντικός στην Φούλαμ ΦΚ και είναι διεθνής με την Εθνική Ολλανδίας. Τη σεζόν 2007-08 ανακηρύχθηκε Ποδοσφαιριστής της χρονιάς για την Ολλανδία

## Η Καριέρα του
### ΑΦΚ Άγιαξ
Ο Τζον Χέιτινγκα ξεκίνησε από τα μικρά τμήματα του Αγιαξ έκανε την πρώτη του εμφάνιση με την ομάδα στις 26 Αυγούστου 2001 σε παιχνίδι εναντίον της Φέγενορντ έμεινε στην ομάδα ως το 2008 πανηγυρίζοντας δυο φορές την κατάκτηση του Ολλανδικού πρωταθλήματος ποδοσφαίρου τις σεζόν 2001–02 και 2003–04 και τρεις φορές την κατάκτηση του Κυπέλλου Ολλανδίας το 2002 το 2006 και το 2007 το καλοκαίρι του 2008 μεταγράφηκε στην Ατλέτικο Μαδρίτης

### Ατλέτικο Μαδρίτης
Στην Ατλέτικο Μαδρίτης ο Τζον Χέιτινγκα έμεινε μια σεζόν κάνοντας 32 εμφανίσεις συνολικά(28 το πρωτάθλημα) και πετυχαίνοντας 3 γκολ

### Έβερτον
Τον Σεπτέμβριο του 2009 μεταγράφηκε στην Έβερτον υπογράφοντας 5ετές συμβόλαιο. Οι φίλοι της ομάδας απο το Λίβερπουλ τον ψήφισαν ως καλύτερο παίκτη της ομάδας την σεζόν 2011-12

### Φούλαμ
Τον Ιανουάριο του 2014 ο Ολλανδός αμυντικός μεταγράφηκε στην Φουλαμ

## Εθνική Ολλανδίας
Ο Τζον Χέιτινγκα έκανε το ντεμπούτο του στην Εθνική ομάδα της Ολλανδίας στις 18 Φεβρουαρίου 2004 σε ένα φιλικό παιχνίδι εναντίον των Η.Π.Α.. Με την Εθνική ομάδα έχει αγωνιστεί σε τρεις τελικές φάσεις Ευρωπαϊκών πρωταθλημάτων στο Ευρωπαϊκό Πρωτάθλημα Ποδοσφαίρου 2004 στο Ευρωπαϊκό Πρωτάθλημα Ποδοσφαίρου 2008 και το Ευρωπαϊκό Πρωτάθλημα Ποδοσφαίρου 2012. Επίσης και σε δύο τελικές φάσεις παγκοσμίων κυπέλλων στο Παγκόσμιο Κύπελλο Ποδοσφαίρου 2006 και στο Παγκόσμιο Κύπελλο Ποδοσφαίρου 2010 όπου έφτασε με την Ολλανδία μέχρι τον τελικό της διοργάνωσης όπου και αποβλήθηκε με δεύτερη κίτρινη κάρτα στην παράταση. Χάνοντας τελικά το παγκόσμιο κύπελλο από την Εθνική Ισπανίας

## Πηγές-Συνδέσεις
* Ο Τζον Χέιτινγκα στην ιστόσελίδα της FIFA 
* Το προφίλ του Χέιτινγκα στην ιστόσελίδα της Έβερτον

Κατηγορία:Ολλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Έβερτον
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Ολλανδίας
Apropos

Η εντολή **<tt>apropos</tt>** χρησιμοποιείται σε λειτουργικά συστήματα Unix και της οικογένειας του Unix για την εύρεση πληροφοριών σχετικά με τις εντολές και τα βοηθήματα (utilities) του συστήματος.

## Λειτουργία
Ο χρήστης εισάγει την συμβολοσειρά που θέλει να αναζητήσει και η apropos την αναζητά σε όλες τις σελίδες man (man page). Έπειτα η apropos επιστρέφει όλες τις σελίδες man που περιέχουν την συμβολοσειρά αναζήτησης. Η εντολή είναι πολύ χρήσιμη εαν κάποιος αναζητά μια εντολή του συστήματος ή πληροφορίες για αυτήν, αλλά δεν γνωρίζει το ακριβές όνομα της. 

Η εντολή apropos είναι ισοδύναμη με την εντολή man -k *συμβολοσειρά_αναζήτησης*. Παρόμοια σε λειτουργία είναι η εντολή whatis,  η οποία όμως επιστρέφει αποτελέσματα όταν ευρεθεί ακριβώς η δοσμένη συμβολοσειρά αναζήτησης, σε αντίθεση με την apropos που δεν έχει αυτό τον περιορισμό.

## Παράδειγμα
Στο παράδειγμα που ακολουθεί, χρησιμοποιήθηκε η εντολή apropos για να αναζητηθούν πληροφορίες σχετικά με την συμβολοσειρά «mkdir».

 $ apropos mkdir
 mkdir (1)            - make directories
 mkdir (2)            - create a directory
 mkdirat (2)          - create a directory relative to a directory file descriptor
 $

Κάθε γραμμή αποτελείται από τρεις στήλες. Η πρώτη στήλη έχει το όνομα της εντολής, η δεύτερη έχει τον αριθμό που δείχνει σε ποια ενότητα της σελίδας man η apropos βρήκε την συμβολοσειρά αναζήτησης και η τρίτη στήλη δείχνει την σύνοψη της εντολής αυτής από την αντίστοιχη σελίδα man.

## Πηγές
* apropos(1) - Linux man page
* 

## Δείτε επίσης
* Κατάλογος βοηθημάτων του Unix



Κατηγορία:Unix
Virtaal

Το **Virtaal** είναι ένα εργαλείο μετάφρασης με υποβοήθηση υπολογιστή γραμμένο στη γλώσσα προγραμματισμού Python. Είναι ελεύθερο λογισμικό που αναπτύχθηκε και συντηρείται από το Translate.org.za.

Το Virtaal δημιουργήθηκε χρησιμοποιώντας το πακέτο εργαλείων μετάφρασης που του επιτρέπει να επεξεργαστεί έναν αριθμό από μεταφράσεις και μορφές τοπικοποίησης.

## Η φιλοσοφία της σχεδίασης

Η βασική αρχή πίσω από τη σχεδίαση του Virtaal είναι η βελτιστοποίηση της διεπαφής για την τοπικοποίηση. Αυτό περιλαμβάνει την επιβεβαίωση ότι όλη η σχετική λειτουργικότητα είναι προσβάσιμη μέσω του πληκτρολογίου και ότι οι απαιτούμενες πληροφορίες εμφανίζονται πάντα κατά τον καλύτερο δυνατό τρόπο.

## Ιστορικό

Η εργασία στο Virtaal ξεκίνησε το 2007 με μια αρχική έκδοση 0.1 που έγινε με μικρό αριθμό τοπικοποιήσεων ανοικτού κώδικα.  Η έκδοση 0.2, εκδόθηκε τον Οκτώβριο του 2008, έγινε η πρώτη επίσημη έκδοση.

## Όνομα

Το όνομα Virtaal, προφέρεται "fərˈtɑːl", είναι ένα παιχνίδι με τις λέξεις. Στα Afrikaans, μια επίσημη γλώσσα της Νότιας Αφρικής όπου εδρεύει το Translate.org.za, η έκφραση "vir taal" σημαίνει "για τη γλώσσα", ενώ η λέξη "vertaal" (που προφέρεται το ίδιο "vir taal") σημαίνει "μετάφραση".

## Υποστηριζόμενες μορφές πηγαίων κειμένων

Το Virtaal δουλεύει άμεσα με οποιαδήποτε δίγλωσσα αρχεία (που περιέχουν και γλώσσα πηγής και γλώσσα στόχο) που καταλαβαίνει το πακέτο εργαλείων μετάφρασης. Αυτό συμπεριλαμβάνει XLIFF, Gettext PO και MO, ποικίλα αρχεία Qt (.qm, .ts, .qph), Wordfast μεταφραστική μνήμη, TBX, TMX και γλωσσάρια OmegaT.

## Γνωρίσματα

* Απλή ενιαία προβολή διεπαφή
* επισήμανση χρώματος
* αυτόματη διόρθωση
* αυτόματη συμπλήρωση
* Φιλτράρισμα τμημάτων περιεχομένου:
** Όλα τα τμήματα
** Τμηματικές μεταφράσεις και αμετάφραστα τμήματα
** Όλα τα τμήματα που ταιριάζουν σε μια συμβολοσειρά αναζήτησης (περιλαμβάνει διάκριση πεζών-κεφαλαίων και κανονικές εκφράσεις Python)
* Αναζήτηση και αντικατάσταση με κανονικές εκφράσεις και κανονικοποίηση Unicode
* Μεταφραστική μνήμη με πολλές υποστηρίξεις:
** Τοπική βάση δεδομένων μεταφραστικής μνήμης (συμπεριλαμβανόμενου του τρέχοντος αρχείου)
** Απομακρυσμένη βάση δεδομένων μεταφραστικής μνήμης (όπως ένας εξυπηρετητής γραφείου TM)
** Open-Tran.eu
** μηχανή μετάφρασης μέσα από Apertium, Google Translate, Microsoft Translator, Moses ή τη βιβλιοθήκη libtranslate που παρέχει πρόσβαση σε πολλές άλλες
** TinyTM
* Βοήθεια ορολογίας από:
** Αυτόματα λαμβανόμενα αρχεία
** Τοπικά αρχεία ορολογίας
** Open-Tran.eu
* Αναγνώριση και εύκολη εισαγωγή των δεσμευτικών θέσης
* ταυτοποίηση γλώσσας
* Ελέγχους ποιότητας

## Δείτε επίσης

* υποβοηθούμενη μετάφραση με υπολογιστή

## Εξωτερικοί σύνδεσμοι
* 
* IRC [irc://irc.freenode.net/#pootle developer channel] on freenode

## Παραπομπές


Αντικειμενοστραφείς γλώσσες προγραμματισμού
Κατηγορία:Ελεύθερο λογισμικό
Κατηγορία:Λογισμικό Linux
Κατηγορία:Λογισμικό Windows
Κατηγορία:Διαλειτουργικό λογισμικό
C4H4

* Ο μοριακός τύπος **C<sub>4</sub>H<sub>4</sub>**, με μοριακή μάζα 52,07456 amu, αντιστοιχεί σε βαθμό ακορεστότητας 3, και είναι κοινός για τους ακόλουθους δεκατέσσερεις (14) ισομερείς υδρογονάνθράκες (όχι όλοι σταθεροί):
μικρογραφία|330x330εσ|Οι γραμμικοί τύποι των 14 ισομερών υδρογονανθράκων με γενικό μοριακό τύπο '''C<sub>4</sub>H<sub>4</sub>'''.

## Καρβένια
# **3-βουτινυλιδένιο**, με ημισυντακτικό τύπο **HC≡CCH<sub>2</sub>CH:** 
# **Μεθυλοπροπινυλιδένιο**, με ημισυντακτικό τύπο **HC≡CC(CH<sub>3</sub>):** 
# **2-βουτινυλιδένιο**, με ημισυντακτικό τύπο **CH<sub>3</sub>C≡CCH:** 
# **1,2-βουταδιενυλιδένιο**, με ημισυντακτικό τύπο **CH<sub>3</sub>CH=C=C:** 
# **2,3-βουταδιενυλιδένιο**, με ημισυντακτικό τύπο **CH<sub>2</sub>=C=CHCH:** και αριθμό CAS 119908-55-3.
# **1,3-βουταδιενυλιδένιο**, με ημισυντακτικό τύπο **CH<sub>2</sub>=CHCH=C:**, και αριθμό CAS 148759-16-4.
# **Κυκλοπροπενυλομεθυλιδένιο,** με αριθμό CAS  74458-50-7.
# Μεθυλενοκυκλοπροπανυλιδένιο.
# Μεθυλοκυκλοπροπενυλιδένιο.
# 1-κυκλοπροπενυλομεθυλιδένιο.
# 3-κυκλοπροπενυλομεθυλιδένιο.

## 2 Άλλοι υδρογονάνθρακες
# Βουτενίνιο, με ημισυντακτικό τύπο **CH<sub>2</sub>=CHC≡CH** και αριθμό CAS  689-97-4.
# Βουτατριένιο, με ημισυντακτικό τύπο **CH<sub>2</sub>=C=C=CH<sub>2</sub>** και αριθμό CAS 2873-50-9.
# Κυκλοβουτίνιο, με γραμμικό τύπο 40 pxκαι αριθμό CAS 1191-94-2.
# **Μεθυλοκυκλοπροπίνιο**, με γραμμικό τύπο 69x69εσκαι αριθμό CAS 57705-59-6.
# **1,2-κυκλοβουταδιένιο**, με γραμμικό τύπο 40x40εσ και αριθμό CAS 4095-06-1.
# 1,3-κυκλοβουταδιένιο, με γραμμικό τύπο 40 px και αριθμό CAS 1120-53-2.
# Μεθυλενοκυκλοπροπένιο, με γραμμικό τύπο 58x58εσκαι αριθμό CAS 4095-06-1.
# **Μεθυλοκυκλοπροπαδιένιο**, με γραμμικό τύπο 61x61εσ. Δεν βρέθηκε αριθμός CAS, γιατί είναι υποθετική ένωση.
# **1-δικυκλοβουτένιο**, με γραμμικό τύπο 65x65εσ και αριθμό CAS 78525-41-4.
# **Δ<sup>1,3</sup>-δικυκλοβουτένιο**, με γραμμικό τύπο 65x65εσ και αριθμό CAS 58208-49-4.
# Τετραεδράνιο, με γραμμικό τύπο και αριθμό 40x40εσ CAS 157-39-1. Είναι ένας πλατωνικός υδρογονάθρακας.

Κατηγορία:Αποσαφηνίσεις χημικών τύπων
Κατηγορία:C4
Κατηγορία:Υδρογονάνθρακες
Αλεξάνδρεια στην Παρθυηνή

[thumb|400x400px|Πόλεις που ιδρύθηκαν από τον [Αλέξανδρος ο Μέγας|Μέγα Αλέξανδρο]]
Η **Αλεξάνδρεια στην Παρθυηνή** ή **Αλεξάνδρεια η εν Παρθυηνή** ή **Αλεξανδρούπολις στην Παρθυηνή** ήταν ελληνιστική πόλη στην Παρθυηνή. Οικοδομήθηκε το 330 π.Χ., σε τοποθεσία, άγνωστη προς το παρόν, (πιθανόν κοντά στην σημερινή πόλη Σαχρούντ, στο βόρειο Ιράν.

## Ίδρυση
*Μεταξύ των πολλών Αλεξανδρειών του κόσμου αναφέρεται και η **Αλεξάνδρεια η εν Παρθυηνή**. 
*Το Μάρτιο του 330 π.Χ. ο Μέγας Αλέξανδρος κατέλαβε την Μηδία, την Παρθυηνή, τη Δραγγιανή, τη Γεδρωσία, την Αραχωσία και τις Παρομισάδες ή Παροπαμισάδες (αρχαία ελληνικά: Παροπαμισσάδαι. Είναι γνωστό επίσης, ότι ο Μέγας Αλέξανδρος παρέμεινε στην Παρθυηνή για μικρό χρονικό διάστημα.
Κατά το διάστημα αυτό ιδρύθηκε το 330 π.Χ. και η Αλεξάνδρεια η εν Παρθυηνή, η οποία στη συνέχεια ονομαζόταν και Αλεξανδρούπολη (αρχαία ελληνικά: Ἀλεξάνδρου πόλις>Αλεξανδρούπολις). 
*Όπως και στις άλλες πόλεις, με παρόμοια χαρακτηριστικά (δηλαδή: ελληνιστικό φυλάκιο στην Κεντρική Ασία), που ίδρυσε ο Μέγας Αλέξανδρος, εγκαταστάθηκαν βετεράνοι (συνταξιούχοι ή τραυματίες) του Μακεδονικού Στρατού.

## Εκτιμήσεις περί της τοποθεσίας
Η ανοικοδόμηση της Αλεξάνδρειας στην Παρθυηνή έγινε σε τοποθεσία, που προς το παρόν είναι ακόμα άγνωστη, αλλά κάποιοι ερευνητές εκτιμούν ότι πιθανόν και να βρίσκεται κοντά στην σημερινή πόλη Σαχρούντ, στο βόρειο Ιράν.

## Πρόσωπα της Αλεξάνδρειας στην Παρθυηνή
Σχέσεις επίσης με την πόλη της Αλεξάνδρειας στην Παρθυηνή δείχνουν ότι είχαν και οι:
*Ο Εύδαμος, ο γιος του Κρατεύα, (που ήταν αξιωματικός στο στρατό του Μεγάλου Αλεξάνδρου και αδελφός του Πείθωνος του «στρατηγού των άνω σατραπειών»), ο οποίος καταγόταν από την Εορδαία και διετέλεσε για κάποιο μικρό μάλλον διάστημα **σατράπης της Παρθυηνής**.
*Ο εταίρος Τληπόλεμος, γιος του Πυθοφάνους, που το 330 π.Χ. διορίστηκε, **«επίσκοπος» του σατράπη της Παρθυηνής και της Υρκανίας**.
*Επίσης στην περιοχή της **Παρθυηνής** (ή στην περιοχή της Υρκανίας) πιθανολογείται ότι πέθανε το 330 π.Χ. από ασθένεια και ο συμμαθητής του Μεγάλου Αλεξάνδρου στη Μίεζα και εταίρος, ο Νικάνωρ, που ήταν ο δεύτερος γιος του Παρμενίωνα, (γενική στα αρχαία ελληνικά: Παρμενίωνος) και νεότερος αδελφός του Φιλώτα.
*Η περιοχή της Παρθυηνής με πρωτεύουσα την Αλεξάνδρεια αυτή, είχε κατά την αλεξανδρινή περίοδο εξέχουσα ακμή και πλησίον της κτίσθηκαν και άλλες μακεδονικές πόλεις. Για αυτές τις άλλες πόλεις στην ευρύτερη περιοχής της Παρθυηνής, όπως η Σώτειρα, Καλλιόπη, Χάρις, Εκατόμπυλος, Αχαΐα κάνει αναφορά και ο Αππιανός (στο βιβλίο «Ρωμαϊκών Ιστοριών, τα σωζόμενα»), καθώς και στις πόλεις που έκτισε μεταγενέστερα και προς τιμήν του Μεγάλου Αλεξάνδρου ο Σέλευκος Α' Νικάτωρ.

## Παραπομπές


Κατηγορία:Αρχαίες πόλεις της Περσίας
Κατηγορία:Εκστρατεία του Μεγάλου Αλεξάνδρου
Κατηγορία:Πόλεις που ίδρυσε ο Μέγας Αλέξανδρος
Μπάρμπα Μυτούσης

Ο **Μπάρμπα Μυτούσης** ήταν η βασικότερη φιγούρα του **Κουκλοθεάτρου Αθηνών**, η οποία έδωσε το όνομά της και στο ίδιο το Κουκλοθέατρο. 
## Σύντομο ιστορικό σημείωμα
Την 1 Μαρτίου του 1939 η ζωγράφος Ελένη Θεοχάρη-Περράκη, η οποία είχε κατασκευάσει ήδη τον Μπάρμπα Μυτούση, - η φιγούρα δημιουργήθηκε στις 18 Ιανουαρίου του 1939)- αποφάσισε να ιδρύσει ένα Κουκλοθέατρο, το οποίο πήρε το όνομα του βασικού ήρωά των έργων του.

Στα χρόνια της Κατοχής, το ***Κουκλοθέατρο του Μπάρμπα Μυτούση*** όπως έγινε γνωστό, περιόδευε σε διάφορες πόλεις και χωριά της Ελλάδας , καθώς τότε μόνο δυο είδη θεάτρου μπορούσαν να παρακολουθήσουν τα μικρά παιδιά στην Ελλάδα: Το ένα ήταν το Κουκλοθέατρο και το άλλο το Θέατρο Σκιών ή Καραγκιόζης. Θεατρικά έργα για παιδιά, τα οποία να παίζονται από ηθοποιούς στη σκηνή, ακόμα δεν παρουσιάζονταν στη χώρα.

Το 1966 εισήχθησαν στο Κουκλοθέατρο 2 νέοι χαρακτήρες, τους οποίους δημιούργησε γνωστή συγγραφέας Άλκη Ζέη, ο Κλούβιος και η αδερφή του Σουβλίτσα, που έγιναν τα ανιψάκια του Μπάρμπα Μυτούση.

Την 1 Νοεμβρίου 1966, το Κουκλοθέατρο αυτό έκανε την εμφάνισή στην Τηλεόραση του ΕΙΡΤ με τη μορφή παιδικής σειράς. Τον Οκτώβριο του 1970, το ***Κουκλοθέατρο Αθηνών «Μπάρμπα Μυτούσης»*** βρήκε τη μόνιμη στέγη του για τη χειμερινή περίοδο, ή οποία ήταν ο χώρος του αμφιθεάτρου της ΧΕΝ στην οδό Αμερικής 11 στην Πλατεία Συντάγματος. Οι παραστάσεις των έργων του κουκλοθεάτρου Μπάρμπα Μυτούσης στο Αθηναϊκό κοινό ξεκινούσαν το 2ο Σάββατο του Οκτωβρίου κάθε χρόνου και ολοκληρώνονταν την Κυριακή των Βαΐων του επόμενου, καθώς μετά το Πάσχα ξεκινούσε τις περιοδείες στην επαρχία.

Το κουκλοθέατρο Μπάρμπα Μυτούσης τερμάτισε οριστικά τη λειτουργία του την Κυριακή 15 Απριλίου 1984. Τότε η Ελένη Θεοχάρη-Περράκη είδε πως είχε κουραστεί επειδή είχαν περάσει 45 χρόνια από τότε που το ίδρυσε και δεν μπορούσε να γράψει κανένα άλλο καινούριο έργο για τα ίδια πρόσωπα. Οι πρώτες τρεις κούκλες (ο Μπάρμπα Μυτούσης, ο Κλούβιος κι η Σουβλίτσα) εκτίθενται στο Θεατρικό μουσείο, μια σειρά ηρώων βρίσκεται στο Λαογραφικό Μουσείο Ναυπλίου, ενώ όλο το αρχείο με τις κούκλες από τις παραστάσεις ανήκει στο Μουσείο Μπενάκη.
## Βιβλιογραφία
*Θεοχάρη-Περάκη, Ε. (1988). *Κουκλοθέατρο: Τέχνη και Τεχνική*. Αθήνα: Εστία.
*Παϊδούση, Ε. (1954). *Το κουκλοθέατρο και η ψυχαγωγία του παιδιού*. Αθήνα: Ατλαντίς.
*Παϊδούσης, Γ. Μ. (1963). *Επιλογή από το έργο της Ειρήνης Παϊδούση*. Αθήνα
*Παρούση, Α. (2012) Εκπαίδευση στο κουκλοθέατρο - Κουκλοθέατρο στη εκπαίδευση. Αθήνα: Πλέθρο.

Κατηγορία:Ελληνικό θέατρο
Οσφρητικό νεύρο

Το **οσφρητικό νεύρο** είναι το αισθητήριο νεύρο της όσφρησης και αποτελείται από είκοσι συνήθως οσφρητικά νημάτια.

## Λειτουργία
Τα οσφρητικά νημάτια είναι οι κεντρικές αποφυάδες των οσφρητικών κυττάρων του οσφρητικού βλεννογόνου. Ο οσφρητικός βλεννογόνος επενδύει την άνω-έσω επιφάνεια της άνω ρινικής κόγχης και το απέναντι της μέρος του ρινικού διαφράγματος. τα οσφρητικά νημάτια κατόπιν διέρχονται από το τετρημένο πέταλο του ηθμοειδούς οστού, για να καταλήξουν στα μιτροειδή κύτταρα του οσφρητικού βολβού. Από εκεί οι διεγέρσεις μεταβιβάζονται με την οσφρητική ταινία στα διάφορα οσφρητικά κέντρα του εγκεφάλου.

## Παραπομπές

Κατηγορία:Ανατομία ζώων
Κοινό κινητικό νεύρο

Το **κοινό κινητικό** ή **οφθαλμοκινητικό νεύρο** είναι αμιγώς κινητικό νεύρο, που αναδύεται από την αύλακα του κοινού κινητικού νεύρου στην έξω επιφάνεια του εγκεφαλικού σκέλους. Οι ίνες του για τους οφθαλμικούς μυς εκφύονται από τον πυρήνα του ομώνυμου νεύρου, ενώ οι ίνες για τον ακτινωτό και σφιγκτήρα μυ της κόρης από τον πυρήνα των Edinger-Westphal.

## Περιγραφή
Πορεύεται προς τα εμπρός, μέσα στη μεσοσκελιαία δεξαμενή, στη συνέχεια φέρεται διαμέσου του έξω τοιχώματος του σηραγγώδους κόλπου για να αποσχισθεί στους κλάδους του, δηλαδή τον άνω και κάτω κλάδο.

Ο κάτω κλάδος αποσχίζεται σε τρία κλωνία για τον έσω ορθό, τον κάτω ορθό και τον κάτω λοξό μυ του οφθαλμού. Από το τελευταίο κλωνίο εκφύεται η βραχεία ρίζα του οφθαλμικού γαγγλίου διαμέσου της οποίας φέρονται προγαγγλιακές παρασυμπαθητικές ίνες, για τον ακτινωτό και σφιγκτήρα μυ του οφθαλμού.

Ο άνω κλάδος εισέρχεται στον οφθαλμικό κόγχο μέσω του υπερκόγχιου σχίσματος (όπως και ο κάτω κλάδος) και αποσχίζεται σε δυο κλάδους, για τον άνω ορθό και τον ανελκτήρα του άνω βλεφάρου.

## Παραπομπές

Κατηγορία:Νευρικό σύστημα
Κατηγορία:Μάτι
Απαγωγό νεύρο

μικρογραφία|300px|Απαγωγό νεύρο
Το **απαγωγό νεύρο** είναι κινητικό νεύρο του οποίου η λειτουργία συνίσταται στην κίνηση των ανθρώπινων ματιών και την πραγμάτωση της στροφής του βλέμματος προς τα έξω. Νευρώνει τον έξω ορθό μυ του ματιού.

Ο πυρήνας του βρίσκεται στη γέφυρα, σε κοντινή απόσταση από εκείνον του προσωπικού νεύρου. Είναι μικρός κινητικός πυρήνας, κοντά στην τέταρτη κοιλία, κάτω ακριβώς από το προσωπικό λοφίδιο. Το νεύρο αναδύεται από την οπίσθια γεφυρική αύλακα, δεξιά και αριστερά από τη μέση γραμμή και πορεύεται αρχικά στη δεξαμενή της γέφυρας και μετά αφού διέλθει μεταξύ της κορυφής του λιθοειδούς οστού και του σφηνολιθοεϊδούς συνδέσμου, φέρεται στο σηραγγώδη κόλπο, τον οποίο και διασχίζει. Το νεύρο μπαίνει στον οφθαλμικό κόγχο του από το υπερκόγχιο σχίσμα και νευρώνει έναν και μόνο μυ (τον έξω) του βολβού.

## Παραπομπές


Κατηγορία:Νευρικό σύστημα
Κατηγορία:Μάτι
Υπογλώσσιο νεύρο

200px|right|thumb|''Το υπογλώσσιο νεύρο''
Το **υπογλώσσιο νεύρο** αποτελεί το κινητικό νεύρο της γλώσσας. Εκφύεται από τον ομώνυμο κινητικό πυρήνα και αναδύεται από την πρόσθια παρελαϊκή αύλακα, εξέρχεται από το κρανίο από τον υπογλώσσιο πόρο. Πορεύεται προς τα κάτω και εμπρός αρχικά στο γναθοφαρυγγικό διάστημα και μετά στο καρωτιδικό τρίγωνο. Μετά φέρεται στο υπογνάθιο τρίγωνο και στη συνέχεια πορευόμενο επί τα εκτός του υογλωσσικού μυός φθάνει στη γλώσσα, όπου αποσχίζεται στους τελικούς του κλάδους. Από το υπογλώσσιο νεύρο εκφύονται οι εξής κλάδοι:

1. Μηνιγγικός κλάδος για τη σκληρή μήνιγγα.

2. Αναστομωτικοί κλάδοι με τα γειτονικά νεύρα.

3. Ο κατιών κλάδος από ίνες Α1 νεύρου, φέρεται προς τα κάτω, πάνω στην έξω καρωτίδα και αναστομώνεται με το κατιόν αυχενικό νεύρο (Α2 και Α3 ίνες) σχηματίζοντας έτσι την αγκύλη του υπογλώσσιου νεύρου.

4. Ο θυρεοϋοειδής κλάδος (αυχενικός κλάδος) νευρώνει τον θυρεοϋοειδή μυ.

5. Ο γενειοϋοειδής κλάδος (αυχενικός κλάδος) για τον ομώνυμο μυ.

6. Οι γλωσσικοί κλάδοι, οι οποίοι νευρώνουν όλους τους μυς της γλώσσας.

## Πηγές
* The Hypoglossal Nerve (CN XII) - Course
* Hypoglossal Nerve Anatomy, Function & Diagram | Body Maps

Κατηγορία:Νευρικό σύστημα
Politique étrangère

Η επιθεώρηση ***Politique étrangère*** ( Εξωτερική Πολιτική ) είναι το  πιο παλιό γαλλικό περιοδικό αφιερωμένο στη μελέτη των Διεθνών Σχέσεων. Δημιουργήθηκε από το Κέντρο Σπουδών Εξωτερικής  Πολιτικής  το 1936 και επανακυκλοφόρησε από το Γαλλικό Ινστιτούτο Διεθνών Σχέσεων (Institut français des relations internationales,  Ifri)  κατά την ίδρυσή του, το 1979.

Ανοιχτό σε θέματα παγκοσμίου ενδιαφέροντος, αποτελεί το πρώτο διακινητή γαλλικών αναλύσεων που απευθύνονται στο εξωτερικό.

Η επιθεώρηση αφιερώνει μεγάλο μέρος της  στις σύγχρονες γαλλικές  και ξένες  δημοσιεύσεις με αντικείμενο τις διεθνείς σχέσεις.

Μεταξύ των συγγραφέων, των οποίων άρθρα δημοσιεύθηκαν  στο Politique étrangère, περιλαμβάνονται  οι Ρεϊμόν Αρόν (Raymond Aron), Αντρέ Μπωφρ (André Beaufre), Ζακ Μπερκ (Jacques Berque), Χένρυ Κίσινγκερ, Κλοντ Λεβί-Στρος, Λουί Μασινιόν (Louis Massignon) και Ζαν-Πωλ Σαρτρ(Jean-Paul Sartre).

## Σύνταξη
***Διευθυντής Σύνταξης** : Thierry de Montbrial

***Αρχισυντάκτης** : Dominique David

***Αναπληρωτής  Αρχισυντάκτης**  : Marc Hecker

***Συντακτική Επιτροπή** : Denis Bauchard, Bernard Cazes, Étienne de Durand, Thomas Gomart, Jolyon Howorth, Ethan Kapstein, Jean Klein, Jacques Mistral, Khadija Mohsen-Finan, Dominique Moïsi, Philippe Moreau Defarges, Éliane Mossé, Françoise Nicolas, Valérie Niquet, Hans Stark

***Επιστημονική Επιτροπή**  : Thierry de Montbrial, Hélène Carrère d’Encausse, Jean-Claude Casanova, Dominique Chevallier, Gérard Conac, Jean-Luc Domenach, Jean-Marie Guéhenno, François Heisbourg, Jacques Lesourne, Jean-Pierre Rioux, Pierre Rosanvallon, Olivier Roy, Jacques Rupnik, Georges-Henri Soutou, Maurice Vaïsse, Alain Vernay

## Παραπομπές


## Εξωτερικοί σύνδεσμοι
* ''Politique étrangère'' - παρουσίαση της επιθεώρησης στην ιστοσελίδα του Ινστιτούτου
* ''Politique étrangère''  - το επίσημο μπλογκ της επιθεώρησης
* ''Politique étrangère'' παρουσίαση μέσω της πύλης Cairn.info
* ''Politique étrangère'' παρουσίαση μέσω της πύλης Persée.fr

Κατηγορία:Επιστημονικά περιοδικά
Κατηγορία:Διπλωματία
Κατηγορία:Περιοδικά στη γαλλική γλώσσα
Κατηγορία:Περιοδικά με τόπο έκδοσης το Παρίσι
Πανελλήνιο πρωτάθλημα κλειστού στίβου ανδρών 2013

Το **27ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 16 και 17 Φεβρουαρίου 2013 στο Στάδιο Ειρήνης και Φιλίας. Πρωταθλητής αναδείχθηκε για τέταρτη φορά στην ιστορία του ο Ολυμπιακός.

## Λεπτομέρειες

Στο πρωτάθλημα μετείχαν δεκάδες αθλητές από όλη την Ελλάδα και εκτός συναγωνισμού Κύπριοι αθλητές. Βαθμολογήθηκαν συνολικά 56 σωματεία. Στους αγώνες επανήλθαν μετά από χρόνια τα 200μ. Υψηλού επιπέδου αγώνας έγινε στο άλμα εις μήκος. Επικράτησε ο Γιώργος Τσάκωνας, ο οποίος με 8,15μ πέτυχε το δεύτερο καλύτερο άλμα στον κόσμο και δεύτερο καλύτερο όλων των εποχών στην Ελλάδα. Επίσης, ο δεύτερος Λούης Τσάτουμας με 8,08μ σημείωσε την τέταρτη καλύτερη επίδοση στον κόσμο.

## Νικητές

## Ομαδική βαθμολογία

## Πηγές
*Αποτελέσματα 27ου πανελληνίου πρωταθλήματος κλειστού στίβου.
*ΣΕΓΑΣ: 27ο πρωτάθλημα κλειστού. 1η ημέρα.
*ΣΕΓΑΣ: 27ο πρωτάθλημα κλειστού. 2η ημέρα.

Κλειστου στιβου ανδρων
Κατηγορία:Στίβος το 2013
Κατηγορία:Διοργανώσεις στίβου στον Πειραιά
Ζάλγκιρις Αρένα

Η **Ζάλγκιρις Αρένα** (διεθνώς: *Žalgiris Arena*, λιθουανικά: *Žalgirio Arena*) είναι ένα κλειστό γήπεδο πολλαπλών χρήσεων στο Κάουνας της Λιθουανίας. Ο χώρος βρίσκεται σε ένα νησί του ποταμού Νέμαν και πρόκειται για το μεγαλύτερο κλειστό στάδιο σε χώρα της Βαλτικής. Η μέγιστη δυνατή χωρητικότητας του για αγώνες μπάσκετ είναι 15.688, όπως και 16.160 θέσεις για συναυλίες.

Το Ζάλγκιρις Αρένα αντικατέστησε το Kaunas Sports Hall (Kauno sporto halė) και το διαχειρίζεται ο όμιλος ŪBIG Investments Group, ένα υποκατάστημα της εμπορικής τράπεζας Ukio που ανήκει στον Λιθουανό επιχειρηματία Βλαντιμίρ Ρομανόφ. Το 2011 φιλοξένησε αγώνες πλέι-οφ και τον τελικό του 37ου Ευρωπαϊκού Πρωταθλήματος Καλαθοσφαίρισης.

## Εικόνες

 Zalgirio arena.jpg|Εξωτερική όψη της «Ζάλγκιρις Αρένα»
 Lithuania. Eurobasket 2011. France vs Russia.jpg|Άποψη της «Ζάλγκιρις Αρένα»


## Παραπομπές


## Εξωτερικοί σύνδεσμοι
* 
* 

Κατηγορία:Γήπεδα καλαθοσφαίρισης στη Λιθουανία
Κατηγορία:Ευρωπαϊκό Πρωτάθλημα Καλαθοσφαίρισης 2011
Προσωπικό νεύρο

μικρογραφία|Προσωπικά νεύρα ανθρώπινου κρανίου
Το **προσωπικό νεύρο** είναι το έβδομο κρανιακό νεύρο. Εκφύεται από το στέλεχος του εγκεφάλου μεταξύ της γέφυρας και του προμήκους μυελού, διέρχεται από τον έσω ακουστικό πόρο, ελέγχει τους μύες των προσωπικών εκφράσεων και λειτουργεί ως μέσον μεταβίβασης των αισθήσεων της γεύσης από τα πρόσθια δύο τρίτα της γλώσσας και της στοματικής κοιλότητας. 

## Παραπομπές


Κατηγορία:Νευρικό σύστημα
Εκλογές της Γερουσίας των Ηνωμένων Πολιτειών 2012 στην Ιντιάνα

Η **εκλογή της Γερουσίας των Ηνωμένων Πολιτειών στην Ιντιάνα το 2012**έλαβε χώρα στις 6 Νοεμβρίου 2012, ταυτόχρονα με την προεδρική εκλογή των ΗΠΑ καθώς και με άλλες εκλογές για την Γερουσία των Ηνωμένων Πολιτειών, την Βουλή των Αντιπροσώπων, και διάφορες πολιτειακές και τοπικές εκλογές. Ο κάτοχος Ρεπουμπλικανός Γερουσιαστής των Ηνωμένων Πολιτειών Ρίτσαρντ Λούγκαρ διαγωνίσθηκε για επανεκλογή σε μια έβδομη θητεία, αλλά ηττήθηκε στον προκριματικό από τον υποστηριζόμενο από το Tea Party Ρίτσαρντ Μούρντοκ. Το μέλος του Κογκρέσου Τζο Ντόννελλυ, ένας μετριοπαθής Δημοκρατικός από την 2η Κογκρεσιακή Περιφέρεια της Ιντιάνα, έλαβε το χρίσμα του κόμματος αφότου ήταν μοναδικός υποψήφιος στην προκριματική αναμέτρηση, και ακολούθως νίκησε τον Ρίτσαρντ Μούρντοκ και τον υποψήφιο του Ελευθεριακού Κόμματος Άντριου Χόρνινγκ στις 6 Νοεμβρίου.

## Αποτελέσματα

## Παραπομπές


## Εξωτερικοί σύνδεσμοι
* Indiana Secretary of State
*Campaign contributions at OpenSecrets.org
*Outside spending at Sunlight Foundation
*Candidate issue positions  at On the Issues
;Official campaign websites
* Joe Donnelly for U.S. Senate
* Richard Mourdock for U.S. Senate 
* Andrew Horning for U.S. Senate

Ιντιανα
Γερουσια 2012
Χαλιφάτο της Κόρδοβας

Το **Χαλιφάτο της Κόρδοβας** ή **Κορδούης** (929-1031 μ.Χ., αραβικά: خلافة قرطبة) ήταν μουσουλμανικό σουνιτικό κράτος που τα εδάφη του περιελάμβαναν την Ιβηρική Χερσόνησο (αλ-Ανταλούς των μουσουλμάνων) και τμήμα της Βόρειας Αφρικής. Πρωτεύουσά του ήταν η πόλη Κόρδοβα. Η περίοδος ύπαρξής του  χαρακτηρίστηκε από εκπληκτικές επιτυχίες στον πολιτιστικό και εμπορικό τομέα. Πολλά από τα αριστουργήματα της ισλαμικής Ιβηρικής κατασκευάστηκαν εκείνη την περίοδο, μεταξύ των οποίων και το περίφημο Μεγάλο Τζαμί της Κόρδοβας.

## Ιστορικό

Τον Ιανουάριο του 929 μ.Χ., ο εμίρης Αμπντ αλ-Ραχμάν Γ΄ αυτοανακηρύχθηκε χαλίφης της Κόρδοβας, μετατρέποντας έτσι το έως τότε εμιράτο σε χαλιφάτο. Ο Αμπντ αρ-Ραχμάν Γ΄ ήταν μέλος της δυναστείας των Ομαγιαδών, τα μέλη της οποίας κατείχαν διαδοχικά τον τίτλο του Εμίρη της Κόρδοβας από το 756 μ.Χ., λίγα χρόνια δηλαδή αφού καταλύθηκε το Χαλιφάτο των Ομαγιαδών της Δαμασκού από τους Αββασίδες της Βαγδάτης και οι αρχηγοί του κατέφυγαν στην Ισπανία, ιδρύοντας αρχικώς, το Εμιράτο της Κόρδοβας.

Το Χαλιφάτο πρακτικώς αποσαθρώθηκε εξαιτίας του εμφυλίου πολέμου (Φίτνα αλ-Ανταλούς) ανάμεσα στους απογόνους του τελευταίου νόμιμου χαλίφη Χισάμ Β΄ και τους διαδόχους του πρωθυπουργού του (χατζίμπ), αλ-Μανσούρ.

Διατηρήθηκε έως το 1031, όταν μετά από χρόνια εσωτερικών συγκρούσεων, αποσυντέθηκε σε μια σειρά ανεξάρτητων βασιλείων. Παρά τις κατατμήσεις του πολιτικώς σε διάφορα κρατίδια, ο ισλαμικός πολιτισμός της Ιβηρικής συνεχίστηκε έως το 1492, όταν το τελευταίο έρεισμά του, η Αλάμπρα στη Γρανάδα, παραδόθηκε επίσημα στους Χριστιανούς, γεγονός που σήμανε το τέλος της περιόδου της "Ανακατάληψης" (*Ρεκονκίστα*) στην Ιβηρική Χερσόνησο.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Πορτογαλίας
Κατηγορία:Χαλιφάτα
Κατηγορία:Χαλιφάτο των Ομεϋαδών